Mandaterne faldt således, at der blev et spinkelt rødt flertal i regionsrådet, bestående af 16 socialdemokrater, 1 radikal, 2 SFere og 2 fra Enhedslisten. Ialt 21 mandater. Men Ulla Astman ønsker et bredt flertal bag sig - og får det. - Der er bred opbakning til mig. Både de partier, der pegede på mig før valget og nu også Venstre. Og jeg sigter efter at få også en aftale med resten af partierne i løbet af onsdag, siger hun til P4 Nordjylland. Venstres spidskandidat, Jess V. Laursen, har takket ja til at være en del af den brede konstituering - og besætter samtidig posten som 1. næstformand. - Det gør jeg, for skal vi have indflydelse, skal vi have samarbejde. Det er til gavn for hele arbejdspladsen, for regionsrådet og for hele Nordjylland. Den borgerlige side af regionsrådet består nu af tre konservative, 4 fra Dansk Folkeparti, 1 fra Liberal Alliance samt 12 Venstre-folk.

Opsummering:
Ulla Astman får endnu en periode som formand for Region Nordjylland.